Ein pílagrímsferðarsongur. v 1 Eg eygu míni hevji til fjallanna upp, hvaðani kemur mín hjálp? v 2 Hjálp mín frá Harranum kemur, skapara himmals og jarðar. v 3 Hann vil ikki lata fót tín snáva, vaktari tín vil ikki sova. v 4 Nei, ikki blundar og ikki svevur varðmaður Ísraels. v 5 Harrin er vaktari tín, Harrin tín verndarskuggi við tína høgru hond. v 6 Um dagin skal sólin ei stinga teg, ella um náttina mánin. v 7 Frá øllum illum skal Harrin teg varða, hann tína sál skal varða. v 8 Tín útgang og inngang skal Harrin varða nú og um allar ævir.